Dr. Nessor, kérem, jelentkezzen a 12-es részlegnél!
Dr. Nessor, jelentkezzen a 12-es részlegnél!
Óvatosan! Lehet, hogy koponya sérülése van.
Tegyék a vizsgáló asztalra. Lassan!
Jól van. Emeljük! - Lassan. Ez az.
Jól van, óvatosan!
A jelek? - Nem stabilak, uram.
Ütés érte a fejét. Megsérülhetett a telencephalon.
Kezdjük 15 egység quadrolinnal. Át kell vizsgálnunk a sérüléseit.
Nem találom sehol a szívét. - Pedig stabil a keringése.
Megvan. Itt fent. - Az emésztő rendszerénél?
Maga látott már ilyet?
Ennek az egyik oldalon hiányzik három bordája...
és négy a másikon!
Az mind semmi. Ezt nézze!
Látja, hány lábujja van?
Micsoda maga?!
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Mi történt?
Ez itt a Sikla Orvosi Központ baleseti sebészete.
Súlyosan megsérült, de fel fog gyógyulni.
Elsodortak a verekedők, mert jött a rendőrség.
Ez az utolsó, amire emlékszem.
Megmondja a nevét?
Rivas. Rivas Jakara.
Rivas Jakara? Hol lakik?
Egy Marta nevű városban a déli kontinensen.
Az jó messze van.
Értesíthetjük valamelyik családtagját?
Nem, nincsen családom. Nem maradhatok itt, vissza kell mennem.
Nem megy sehová. Még nincs olyan állapotban.
Több szempontból is furcsa az ügye, Mr. Jakara.
Például a koponya lebenye. Úgy látom, implantátum.
Volt egy plasztikai műtétem. Így hoztak helyre egy testi hibámat.
És ez? Ez is születési hiba? - Igen. Érdekes, nem?
Az apám is ilyen volt.
Tehát, azt akarja mondani, hogy ez mind öröklött genetikai rendellenesség?
Tudom, hogy nehéz megérteni.
A háziorvosom már régóta ismeri ezeket a születési hiányosságokat.
Bevallom, jobban szeretném, ha ő viselné gondomat.
Rendben, megbeszélem vele., hogy hívják?
Crusher. Valójában, szerintem nem tudnak vele beszélni.
Miért nem?
Azért, mert nyaralni ment.
Nos, amit tudunk, megtesszük önért.
Ó, majd elfelejtettem!
Ezt az igen érdekes holmit találtuk a ruhájában.
Mi ez?
Csak egy játék. Ajándékba vettem otthonra.
Azt mondta, nincsen családja.
A szomszéd gyerekének.
Mást nem találtak? Esetleg egy ékszert. Volt egy fém kitűzőm.
Nem. Sajnálom, csak ezt találtuk.
Születési rendellenesség? Hiszen teljesen más fajból származik!
Ne olyan hangosan! Még az kell, hogy kitörjön itt a pánik...
Az a sok űrutazás az oka! Idegenek rajzottak ide az űrből!
Hallani sem akarok ilyesmit! - Mit fog csinálni?
Annyi kórház van ezen a bolygón,
miért pont nálunk kötött ki?
Hívnunk kell a biztonságiakat. - Nem hívunk senkit! Többet kell kiderítenünk.
Sokkal többet. Ellenőrizzék a meséjét!
Kutassák át az orvosi adatbázist, hogy biztosan nem fordult-e még elő ilyen.
Na és, ha többen vannak? Ott lehetnek mindenütt!
Zárják le a szárnyat! Napi 29 órás őrséget akarok,
és senkinek egy szót sem!
Gyakorlat a B-szárnyban. A felügyelők azonnal jelentkezzenek!
A kilövés után 12.4-gyel bekövetkezik a térváltás.
Ekkor lépi át a fénysebességet? - Igen, Kancellár.
Ha sikerrel járunk, a hajó elhagyja a naprendszerünket...
és néhány perc alatt eljut a Garth rendszerbe.
És akkor?
És akkor, Krola, megtudjuk, mi van ott.
Mennyi idő, Mirasta?
A térhajtómű terve már elkészült.
Tulajdonképpen csak le kell gyártani a prototípust.
Ha ma megkapom az engedélyét, tíz hónap. Talán még annyi sem.
Kancellár!
Belátom, Mirasta lelkesedése a munkája iránt meggyőző,
de szerintem ez túl nagy lépés.
Az ellenfelei ezt is arra fogják használni, hogy...
kidomborítsák az ön hagyomány ellenes nézeteit.
Ők visszatekintenek, én előre.
Nem tudom elhinni, hogy a nép elvetné a tervet ennyi siker után.
Egyetértek.
A nép azért fogadja el a szociális reformjait, mert hisznek önben, Kancellár.
De egyesek szerint túl messzire mentünk.
Ez a rengeteg új eszme és új eszközök. És most az űrutazás?
Összezavarja őket, megijednek tőle.
Nem engedhetem, hogy a középkorban éljenek tovább.
A térhajtómű programot végrehajtjuk terv szerint, Mirasta.
Utána lelassítunk egy kicsit, Krola. Addig mindenki összeszedi magát.
Maga is.
Mirasta Yale?
Igen.
Kérem, ne riassza meg a megjelenésünk!
Az én nevem Jean-Luc Picard. Ő pedig a társam, Deanna Troi.
Mik maguk?
Nagyon fontos dologról szeretnénk beszélni önnel.
Mégis miről? - Az űrről.
Az univerzumról, amelybe be akarnak lépni.
Egy bolygóközi szövetségtől jöttünk.
Picard kapitány egy Föld nevű bolygóról származik,
2.000 fényévnyire innen.
Én pedig egy másik bolygóról, a Betazedről.
Kezdettől fogva nyomon követtük a térhajtóművük fejlődését.
Amikor egy társadalom olyan fejletté válik, mint a maguké...
és készen áll az űrutazásra,
úgy érezzük, eljön az idő a kapcsolatfelvételre.
Jobban szeretjük az efféle találkozást, mint egy véletlen szembesülést az űr mélyén.
Azért kerestük fel önt, mert ön egy tudományos kör vezető alakja.
A tudósok könnyebben feldolgozzák az érkezésünket.
Ilyenkor általában félelem és döbbenet fogad minket.
Remélem, hogy ön segíteni fog és megkönnyíti a dolgunkat.
Ez valami vicc?
Csak nem Lupoék vették rá magukat erre?
Egyáltalán nem vicc. Amint látja, a külsőnk teljesen más, mint az öné.
És ha hozzájárul, be is tudom bizonyítani.
Állok elébe.
Picard az Enterprise-nak! Felsugárzás három fő!
Mindig is erről álmodtam!
Gyerekkoromban sokszor jártam a szüleimmel a planetáriumban.
Csak ültünk a sötétben, mintha egy űrhajón lettem volna,
úton egy másik világ felé, ahol más bolygók lakóival találkozhatok.
Azt várom, hogy felkapcsolják a lámpákat és véget érjen a program.
Honnan tudtak rólam?
Amit csak lehet, megtudunk egy bolygóról a kapcsolatfelvétel előtt.
Például figyelemmel kísérjük a rádióadásaikat, a sajtójukat, a zenéjüket, a humorukat.
Megpróbáljuk megismerni a népet.
El sem tudom képzelni, mit gondoltak, amikor először meghallották a pop-zenénket.
Úgy van. A szerzett tapasztalatok hiányosak. Éppen ezért szoktunk...
felszíni felderítést végezni.
Maguk lent vannak a mi bolygónkon?
Már több éve.
Ezek specialisták. Alaposan kiképzett megfigyelő csoportok.
Külsőleg ugyanolyanok, mint maguk, ezért be tudnak illeszkedni a társadalmukba.
A tapasztalat azt mutatja, hogy az efféle küldetések legveszélyesebb oldala...
a megfelelő információ hiánya.
Nem kell magyarázkodnia.
Teljesen érthető, de a bolygómon sokan nem értenék meg.
Valószínűleg azt hinnék, hogy be akarnak szivárogni.
Nos, ezért bonyolult az ügy.
Ezért voltunk kénytelenek korábban felvenni a kapcsolatot.
Az egyik emberünk eltűnt.
Az első tisztem, William Riker parancsnok. Ő szervezte a bolygójukon...
a megfigyelő csoporttal a kapcsolatfelvétel végső részleteit.
De eltűnt. Az embereim mindenütt keresték őt. De sajnos sehol sem találták.
Ha bármiben tudna segíteni nekünk...
Hát persze! Hol látták utoljára az emberüket?
A fővárosban.
Rivas Jakara álnevet vett fel és Martai turistának adta ki magát.
Meg kell találnunk, mielőtt valaki rájön, hogy kivel van dolga.
Ha mindez túl hamar kiderül, nagyon bonyolulttá válhat az ügy.
Az ideológiánk alapja azaz eszme,
miszerint a Malcoriai felsőbbrendű életforma...
és, hogy a világunk áll az univerzum középpontjában.
A maguk érkezése mindenkit nézetváltásra fog kényszeríteni.
De vannak, akik nem akarnak váltani.
Na és Durken?
Durken. Nyitott lesz a dologra, de óvatos.
Azt javaslom, ne hozza szóba előtte a megfigyelő csoportokat.
Legalábbis egyenlőre.
De mivel Riker parancsnok eltűnt, nem lenne okosabb...
Picard kapitány, higgye el, ezt jobban tudom önnél!
Ha elmondja a Kancellárnak Riker parancsnok ügyét,
kockára tesz mindent, amit el akarnak érni.
Durken Krolával, a hadügyminiszterrel fogja megkerestetni.
Krola viszont egy politikai spekuláns.
Magukban fogja látni a Malcoriai nép legszörnyűbb ellenségét.
És szó nélkül felhasználja Riker-t, hogy bebizonyítsa az igazát.
Egy másik bolygóról. Több százan lehetnek!
Nem hinném, hogy ő az egyetlen. Gondolj bele! Igazam van.
Úgy emlékszem, azt mondtam, tartsák titokban!
Ismeri Nilremet. - Kezdi túlzásba vinni.
Nem tudom, mi az ott a kórteremben, de még mindig ennek a kórháznak a páciense.
És felelősek vagyunk a gyógyulásáért. Emlékeztesse őket!
Már nem sokáig tudjuk titokban tartani. - Tudom.
Ha megrémülnek, bármi megtörténhet.
Mr. Jakara, nem tudtuk hitelesíteni a történetét.
Az aktákban nincs Crusher nevű orvos. Ezen a bolygón nincs.
A megadott cím alatt étterem üzemel. A szakács sosem hallott Rivas Jakaráról.
Nyilvánvalóan valamilyen félreértés történt.
Egyre többen vannak odakint, akik azt hiszik, hogy ön nem közénk való, Mr. Jakara.
Nem közénk való?
Egy másik bolygóról jött. Igaz ez, Mr. Jakara?
Felfogta, hogy mit beszél? - Tudom, hogyan hangzik.
Nem is akarok bolondot csinálni magamból.
Ez a rengeteg új űrrepülés... feltüzeli a fantáziát.
Mindenki azonosítatlan repülő tárgyakat lát, melyek csak kísérleti ballonok.
Valószínűbb, hogy én is ballon vagyok, nem pedig idegen lény!
Az orvosi feljegyzéseink valóban említenek genetikai mutációkat.
Előfordultak szokatlan testi rendellenességek.
Akkor engem is vegyen fel a feljegyzések közé.
Megeshet. De ön rejteget valamit, Mr. Jakara.
És ha nem mondja el, ki maga valójában,
a mendemonda elterjed és még akár veszélyessé is válhat.
Legfőképpen önnek.
Kancellár! Mirasta Yale az Űrkutatási Irodából vendégeket hozott.
Jöjjön máskor! Vagy küldje a helyettesemhez.
Idekint várnak önre, uram.
Rendben. Jöhetnek.
Mindig időt kell szakítanom a barátaira, Mirasta.
Kancellár, jobb lenne, ha törölné a délutáni megbeszéléseit.
Ez pedig a híd.
Kancellár!
Itt vannak a környezetszabályzó és a gépház vezérlő pultjai...
valamint két tudományos állomás.
Data, hadd mutassam be Avel Durken kancellárt...
és Mirasta Yale űrkutatási minisztert.
Kancellár, miniszter! - Mr. Data a hajó másodtisztje.
Egy android, Kancellár. Egy megszerkesztett lény!
Egy gép?
Tulajdonképpen igen.
De a pontos kifejezés: "mesterséges életforma."
Picard kapitány, beszélhetnénk valahol négyszemközt, zavartalanul?
Persze.
Kancellár, ha engedélyezi, addig lesugárzok a bolygóra.
Még sok mindent el kell intéznem.
Senkinek ne szóljon egy szót sem erről, Mirasta.
Természetesen.
Mr. Data, kísérje a minisztert a transzporterhez!
Kancellár!
Még mindig nem jelentkezett Riker parancsnok, Data?
Nem, miniszter. Nem tért vissza a kijelölt transzporter koordinátákhoz.
Sajnos az érzékelőkkel sem találtuk meg a fővárosban.
Egy különleges alkalomra tettem félre.
A bátyám a Földön gyümölcsöt termeszt. Szőlőnek hívják.
Amiből aztán bort csinál. Nagyon jól ért hozzá.
Kancellár, van egy hagyományunk, a pohárköszöntő.
Ilyenkor itallal tisztelgünk a barátság előtt. Iszunk a szerencsére.
Épp ezért én most emelem poharam a barátságunkra.
Van egy hasonló italunk a Malcor III-on.
Meglátja, sok közös vonásunk van.
És sok ellentétes vonásunk.
Annál többet tanulhatunk egymástól.
Jól beszéli a diplomácia nyelvét, kapitány.
Ezt a nyelvet én is becsülöm és értem.
De megtanultam, hogy nem mindig szabad bízni benne.
A bizalomhoz sok idő és tapasztalat kell.
A történelmünk szerint a hódítók gyakran köszönnek ezekkel a szavakkal...
"A barátaik vagyunk."
Ám mi nem vagyunk hódítók, Kancellár.
Mit akarnak? - Új kezdetet.
De, hogy hogyan fogunk hozzá, az csakis önöktől függ.
És ha az óhajaink ellentmondásosak? - Nem lesz konfliktus.
És ha azt mondom, hogy menjenek el és többé ne jöjjenek vissza?
Elmegyünk és nem jövünk vissza.
Kancellár, azért vagyunk itt, hogy segítsünk átlépni egy új korszakba.
Biztosíthatom önt, nem avatkozunk bele a bolygója természetes fejlődésébe.
Ez az Elsődleges Irányelvünk.
Ebből arra következtetek, hogy nem kívánják...
megosztani velünk ezeket a bámulatos eszközöket.
Az elveknek nem ez a célja, de ez is része.
Így biztosítják a felsőbbrendűséget?
Kancellár, ha átmenet nélkül elárasztanánk önöket új eszközökkel,
az ártalmas és pusztító lenne.
Persze, igaza van.
Ez lenyűgöző, Picard kapitány. Ez egyszerűen lenyűgöző.
Minden este szerető feleségem és két csodás lányom vár otthon.
Mindig együtt vacsorázunk. És szerintem ez fontos.
Mindig megkérdik, hogy jó napom volt-e.
És ma este mit válaszol nekik, Kancellár?
Azt, hogy ma reggel én voltam az általuk ismert univerzum vezére.
De délutánra csak egy hang lettem a kórusban.
De azért jó nap volt.
Őrök vannak kint. Arra sosem jut ki.
Nem félek magától. - Jó!
Mert nincs is oka félni.
Nem félhetnék az ismeretlentől. Be kell fogadnunk.
Ki tud innen juttatni? - Maga tényleg idegen?
Nyugodtan elmondhatja.
Nem, nem vagyok idegen.
Nem hiszek magának. Maga igen is, idegen.
Tényleg el kell mennem. - Elvonhatom az őr figyelmét.
Jobbra talál egy szerviz folyosót. Arrafelé talán kijuthat.
Jobbra? Akkor rajta!
Miért segítsek?
Nos, tudja, miért. Én nem ide tartozom.
Vissza kell mennem a hajómra. Az űrbe!
Hiszek magának! - Akkor segít nekem?
Ha szerelmeskedik velem. - Parancsol?
Mindig egy idegennel akartam szeretkezni.
Nézze, Miss.?
Lanel.
Lanel. Komolyan mennem kell.
A társaim, a többi idegen már vár rám.
Ó, ez nem olyan nagy kérés. Aztán segítek majd megszökni.
Nem olyan egyszerű. Az én népem másképpen szerelmeskedik.
Mindent tudni akarok!
De ez... - Csakis így juthat ki innen.
Én idegenem!
Valami történt vele, azt hiszem, meghalt. Gyorsan, hívjon segítséget!
Jöhet!
Nem! Arra! - Köszönöm.
Fogunk még találkozni?
Felhívom magát, ha legközelebb erre járok.
Elfogni! Állítsák meg!
Ne mozduljon!
Megszökik! Az idegen meg akar szökni!
Fogják meg!
Elkapni!
Abbahagyni! Hagyják abba azonnal!
Mindannyian megőrültek?
Az ütések súlyosbították a vesesérülését.
Belső vérzése van. - Azonnal vigyék a műtőbe!
És hívják a biztonságiakat! Ez már több a soknál!
A vezetőjük, Picard, elmagyarázta, hogy a következő lépésről egyedül mi döntünk.
Csak nem azt akarja mondani, hogy adjuk meg magunkat, Kancellár?
Nem ellenségesek!
Mirasta, hogy lehet ilyen hihetetlenül naiv?
Ennyire magával ragadta az űrutazás, hogy fel sem fogja, milyen veszélyesek?
Láttam a hajójukat, Krola.
Ha ellenségesek volnának, nem hiszem, hogy itt beszélgethetnénk.
Miért folyamodnának erőszakhoz, amikor a félelemtől meghódolunk?
Én nem hódolok meg a félelem előtt és maga előtt sem, Krola.
Kancellár, ne vegye tiszteletlenségnek, de többször figyelmeztettem a politikájáról.
Túl gyorsan visz minket oda, ahol semmi keresnivalónk sincs!
Új filozófiák, új ipar, új találmányok!
Még mindig sokan hisznek a hagyományokban és én akár az életemet is feláldoznám értük.
Nyissa ki a szemét, Krola!
Egy közösség része vagyunk. Efelett nem hunyhat szemet!
Maga is szemet hunyt. Kémkednek és behálóznak minket!
Miket hord össze, Krola?
Elfogtuk az egyik kémjüket.
Kancellár, Picard kapitány első tisztje az.
Riker parancsnok.
Maga tudott az egészről, Mirasta?
Két nappal ezelőtt tűnt el.
Én mondtam Picard kapitánynak, hogy ne hozza szóba...
és pontosan az történt meg, amitől tartottam.
Mit tud még róluk, Mirasta? Ki vele!
Itt vannak a bolygónkon, megfigyelnek már évek óta.
Évek! Képzelje, mit műveltek.
Befolyásoltak minket, zavart keltettek.
Mindössze információt gyűjtöttek!
Hol van most ez a Riker parancsnok?
A Sikla Orvosi Központ sebészetén. Nem rég műtötték meg.
Szökés közben szerzett fejsérülést.
Néhány órán belül magához fog térni.
Életben marad?
A sérülései után csoda, hogy még él.
Ki kell hallgatnom, mielőtt meghalna.
Adjon neki időt, hogy megerősödjön. Jöjjön vissza holnap!
Ez nem várhat holnapig.
Krola, hívjunk segítséget a hajójáról!
Az ő orvosaik talán tudnak rajta segíteni.
Nem adjuk vissza őt. Ő most az egyetlen ütőkártyánk.
Élessze fel gyógyszerekkel!
Azok a gyógyszerek növelik a pulzust és a...
vérnyomást. Ez a legrosszabb, amit most tehetünk.
Talán, bele is halhat, Krola. Ezt nem teheti meg!
Élessze fel!
Én csak orvos vagyok, miniszter úr és nem értek az államügyekhez,
de ez itt egy élő, intelligens lény.
Nem érdekel, ha maga a Kancellár hív fel engem.
Esküm szerint nem árthatok neki és nem is fogok.
Akkor muszáj lesz leváltanom magát.
Kancellár!
Pontosan érkezett, kapitány. - Tudom, hogy sok a dolga.
Valóban?
Azt hiszem, ön többet tud rólam, mint én önről!
Mire gondol?
Korábban bizalomról beszélt, új korszakról, együttműködésről.
Ám ugyanakkor megfigyeléseket végeztek, álcázva magukat.
Riker parancsnok? - Riker parancsnok.
Mirasta azt mondta, hiba lenne szóba hozni maga előtt...
Igen, már próbálta magára vállalni a felelősséget.
Az én hibám volt, nem az övé.
Kancellár, az összes küldetés közül a kapcsolatfelvétel a legveszélyesebb.
Sosem tudjuk, mi vár ránk, amikor kinyitjuk egy új világ ajtaját,
és, hogy hogyan fogadnak. Fogalmunk sincs a veszélyekről.
Egy balsikerű kapcsolatfelvétel több évtizednyi...
háborúhoz vezetett a Klingon Birodalommal.
Akkor úgy döntöttünk, hogy ezentúl...
megfigyelést végzünk a kapcsolatfelvétel előtt.
És a döntés nézeteltérést szült.
Szerintem mégis hosszútávon hasznosnak bizonyult.
Elfogadom az érvelése logikáját, kapitány.
Ám én úgy vélem, rendjén lett volna elmondani mindent rögtön az elején.
Idővel elmondtunk volna mindent. Arra kérem, hogy ezt higgye el.
Más világokon nem volt gondunk.
De itt a megfigyelőink minden jelentése arra utalt,
hogy ennek a világnak a lakói...
majdnem biztosan ellenségesen fogadnának minket.
Felismertük, hogy már magát a megfigyelést is agressziónak fogják tekinteni.
Azt reméltem, mi találjuk meg Riker parancsnokot és nem önök.
Akkor az érkezésünk sokkal simábban zajlott volna.
De ez hiba volt.
Igen.
Talán én is elkövettem volna.
Ez szimpatikus. - Micsoda?
Az, hogy hibázik, mint mindenki.
Kancellár, volt idő, mikor példás hibákat vétettem!
És most az a kérdésem, elengedi a tisztemet?
Később megbeszéljük, kapitány.
Enterprise, felsugárzás, egy fő!
Igen, mindent értek.
Leváltottak a tisztemről, de gondolom, már úgy is tudják.
Maga az Intézet megbízott vezetője, Nilrem.
Élessze fel!
Menjen ki!
Krola miniszter vagyok a Belső Elhárítástól.
Maga Riker, egy idegen.
Igen, tudjuk.
Kérem, hivassa ide a társaimat!
Idővel. Idővel.
De először felteszek néhány kérdést.
Köszönöm, hogy fogad.
Ha nem lenne szükségem a szakértelmére űrutazási ügyekben,
arra kértem volna, hogy mondjon le.
Úgy éreztem, ez a népünk érdekeit szolgálja, Kancellár.
Majd ha magát nevezik ki a Kancellária élére,
akkor ön is eldöntheti, mi szolgálja a népünk érdekeit!
Picard-nak elnézem. Viszont magának bíznia kellett volna bennem.
Kancellár, ki kell nekik adnunk Riker-t!
Most ettől függ, hogy maguk közé fogadnak-e minket.
Én nem lehetek olyan idealista, mint maga, Mirasta.
Riker... - Ki fogjuk adni Riker-t,
miután kihallgattuk őt.
És mi történik, ha meghal, Kancellár?
A sérülései rendkívül súlyosak.
A kórházban megverték, amibe majdnem belehalt.
Krola gyógyszerekkel térítette magához és ez rendkívül veszélyes lehet az ő állapotában.
Ha nem kap orvosi segítséget a hajójáról, Riker estére nem lesz életben.
Meg kell mondani Picard-nak, hogy hol van a tisztje.
Az elfogatása óta hazudik és szerintem most sem mond igazat, parancsnok.
A küldetésünk célja békés. - Milyen nemes lények!
Egy ilyen békés népnek miért van szüksége halálos fegyverekre?
Vagy még mindig azt állítja, hogy ez csak játék?
Érdekes játék, az biztos! - Értse meg, ez önvédelmi fegyver!
Mint a legtöbb hódító, ön azt hiszi, jók a szándékai.
Én nem hiszem.
Akárhogyan magyarázza is a céljait,
ön veszélyt jelent az én jelenlegi életvitelemre.
És ezt nem hagyhatom.
Durken egy idő után befogadná a maguk népét.
Tárt karokkal, de csukott szemmel.
Ezért más útra kell kényszerítenem.
Mire ideérnek, én meghalok a maga fegyvere által.
Ez majd felnyitja a szemüket.
És békés megegyezésre nem nyílik lehetőség.
Ne.!
A népemért teszem!
Mi történhetett?
Lelőtte! Az idegen lelőtte Krolát!
Azonnal hozzanak három egység adrulmint és egy EN berendezést!
A keringése rendben. Nagyon gyenge.
Azonnal létfenntartóra kell kapcsolnunk!
Orvos vagyok. Ne ijedjenek meg.
Tudnom kell, mi történt. Maguk orvosok?
Igen. Lelőtte. - Azzal a dologgal!
Crusher Picard-nak! - Hallgatom, Doktor.
Riker parancsnok haldoklik.
De meg tudom menteni, ha felviszem a hajóra.
Értem.
És itt egy Malcoriai férfi fézer-sérüléssel.
Őt is fel kell vinnem.
A hajón találkozunk. Végeztem.
Mindketten meggyógyulnak. Sikerült stabilizálni Will-t.
De ha egy percet késünk...
És Krola?
Igazából nem is volt veszélyben. A fézer kábító fokozaton volt.
Kábítón?
Önvédelmi üzemmód. Kiderítették, mi történt?
A becsapódás szöge alapján megállapítottuk, hogy.
Krola bal keze is fogta a fézert, amikor elsült.
Dulakodtak a fegyverért?
Riker parancsnok képtelen lett volna bármilyen erőkifejtésre, Kancellár.
Tehát, Krola mártír akart lenni?
Hol vagyok?
Fent vagyunk a csillaghajón, ostoba, vén barátom.
Ne, Kancellár, nem engedheti...
Nem léphet velük kapcsolatba.
Nem szabad!
Tudom, tudom.
De Kancellár... - Mirasta!
Minden porcikám azt súgja, hogy ez helytelen.
A népem nem áll készen arra, amit ők kínálnak.
Ami a kórházban történt, ezt bizonyítja.
És Krola a legjobb bizonyíték.
Le kell lassítanunk. Meg kell várnunk, amíg a Krolához hasonlók...
utolérnek minket. Csak ezután léphetünk tovább.
De fel kell készülnünk arra, hogy idegen lényekkel találkozunk!
A térhajtómű programot felfüggesztjük.
Többet kell foglalkoznunk az oktatással és a társadalommal,
hogy felkészülve érjen minket az a nap.
Kancellár, ebben nem értek egyet önnel! - Tudom.
Kapitány, azt mondta, ha arra kérem, hogy menjen el, gondolkodás nélkül megteszi.
Sajnos, pontosan erre kell kérnem.
Nos, öné a döntés, Kancellár.
De be kell vallanom, nagyon sajnálom,
hogy nem lesz alkalmunk jobban megismerni a népét.
Jó a népem, kapitány. Sok erő rejlik benne.
De ahhoz, hogy kiléphessünk az űrbe,
muszáj lesz feladnunk ezt az önteltséget,
miszerint mi állunk az univerzum középpontjában.
De erre még nem jött el az idő.
Egyenlőre meg kell hagyni az ártatlanságunkat.
Hogy tartja majd titokban?
Hiszen nagyon sokan láttak és hallottak dolgokat.
Biztosan sokan beszélnek majd az ügyről.
A csillaghajóról és az idegenről, akit elfogtak a kórházban.
A kormányt összeesküvéssel vádolják majd.
A tanúk vallomást tesznek és a legtöbben kinevetik majd őket.
Inkább hazamennek és megnézik a napi műsorokat a közvetítő hálón.
El fog múlni.
Azt kell mondanom, hogy valószínűleg igaza van.
Picard kapitány, lenne egy utolsó kérésem.
Vigyen magával!
Nem bírná ki az otthona új korlátozásait, kapitány.
Lehet, hogy nem járunk erre, mielőtt meghal.
És nem vagyok benne biztos, hogy pontosan fel tudja mérni, mivel jár az űrutazás.
Azóta készen állok az űrutazásra, hogy kilenc éves...
koromban először elvittek a planetáriumba.
Mr. Worf, jöjjön az irodámba!
Kísérje Durken Kancellárt a transzporterhez, hadnagy!
És adjon kabint Yale miniszternek!
Ő velünk marad a hajón.
Igen, uram.
A viszontlátásra!
És talán mindketten megérjük a viszontlátást, kapitány.